google/wiki40b huggingface dataset:
लोरी प्रांत

लोरी आर्मेनिया का एक प्रांत है। इसकी जनसंख्या 253,351 है। यह आबादी देश की कुल आबादी का 8.4% है। यहां का जनसंख्या घनत्व ६६.८/km² (१७३/sq mi) है। यहां की राजधानी वनाद्ज़ोर है।
झाबरा

झाबरा— गाँव —

झाबरा
समय मंडल: आईएसटी (यूटीसी+५:३०) देश भारत राज्य राजस्थान तहसील पोखरण विभिन्न कोड • पिनकोड • 345021 • दूरभाष • ++91-03019 • गाड़ियां • आर-जे 15
झाबरा गांव राजस्थान राज्य के पश्चिम में स्थित सरहदी जिले जैसलमेर का एक गांव है। इस गांव मे सर्वाधिक राजपुरोहित जाती निवास करती है। यह गांव रियासत काल मे पोकरणा राजपुतों द्वारा अपने कुलगुरू झब्बर जी राजपुरोहित को डोली स्वरूप प्रदान किया गया था, इसी कारण इस गांव का नाम झाबरा है।
स्वेदज

== उदाहरण ==स्वेदज का अर्थ है, स्वेद(पसीने)से पैदा होने वाला, जैसे- पैरों पर पसीना आने पर भी जब उसे साफ नही किया जाता है तब लगभग एक सप्ताह बाद बालों की जड़ के पास अति सूक्ष्म कीड़े पैदा हो जाते है, जो काले रंग के गोल आकार के होते है,इनका पता तब चलता है, जब तेज़ खुजली प्रारंभ हो जाती है।
मुकेश खन्ना

जीवन

इनका जन्म 19 जून, 1958 को मुम्बई ,महाराष्ट्र ,भारत में हुआ। इन्होंने अपनी स्नातक की शिक्षा ग्रहण करने के बाद सन् 1981 में फ़िल्मी कैरियर में कदम रखा। खन्ना ने अपनी शिक्षा भारतीय फिल्म और टेलिविज़न संस्थान से पूरी की थी। इन्होंने अपनी जब विद्यालयी शिक्षा शुरू की थी तब फ़िल्म अभिनेता नसीरुद्दीन शाह तथा शक्ति कपूर भी उसी विद्यालय में पढ़ते थे जिसमें खन्ना पढ़ाई करते थे।
बलदेव

रचनाएँ

'प्रतापविनोद' (र.का.सं. १९२६); 'शृंगार-सुधाकर' (सं. १९३०); 'मुक्तमाल'; 'रागाष्टयाम' और समस्या प्रकाश (सं. १९३१-३२); 'शृंगार-सरोज' (सं. १९५०); 'हीरा जुबिली और चंद्रकला काव्य' (सं. १९६३); 'प्रेमतरंग' (सं. १९५८); 'बलदेव विचारार्क' (सं. १९६२)। अंतिम ग्रंथ का अधिकांश गद्य में है जिसमें कवि ने विविध विषयों पर अपने विचार प्रकट किए हैं।
गलाघोंटू

गलाघोंटू (Hemorrhagic Septicemia) रोग मुख्य रूप से गाय तथा भैंस को लगता है। इस रोग को साधारण भाषा में गलघोंटू के अतिरिक्त 'घूरखा', 'घोंटुआ', 'अषढ़िया', 'डकहा' आदि नामों से भी जाना जाता है। इस रोग से पशु अकाल मृत्यु का शिकार हो जाता है। यह मानसून के समय व्यापक रूप से फैलता है। अति तीव्र गति से फैलने वाला यह जीवाणु जनित रोग, छूत वाला भी है। यह Pasteurella multocida नामक जीवाणु (बैक्टीरिया) के कारण होता है।
गलाघोंटू बहुत खतरनाक रोग है। लक्षण के साथ ही इलाज न शुरू होने पर एक-दो दिन में पशु मर जाता है। इसमें मौत की दर 80 फीसदी से अधिक है। शुरुआत तेज बुखार (105-107 डिग्री) से होती है। पीड़ित पशु के मुंह से ढेर सारा लार निकलता है। गर्दन में सूजन के कारण सांस लेने के दौरान घर्र-घर्र की आवाज आती है और अंतत: 12-24 घंटे में मौत हो जाती है। रोग से मरे पशु को गढ्डे में दफनाएं। खुले में फेंकने से संक्रमित बैक्टीरिया पानी के साथ फैलकर रोग के प्रकोप का दायरा बढ़ा देता है।

रोग के लक्षण

इस रोग में पशु को अचानक तेज बुखार हो जाता है एवं पशु कांपने लगता है। रोगी पशु सुस्त हो जाता है तथा खाना-पीना कम कर देता है। पशु की आंखें लाल हो जाती हैं। पशु को पीडा होती है और श्वास लेने में कठिनाई होती है। श्वास में घर्रघर्र की आवाज आती है। पशु के पेट में दर्द होता है, वह जमीन पर गिर जाता है और उसके मुंह से लार भी गिरने लगती है।
ग्रेग चैपल

ग्रेग चैपल (पूरा नाम ग्रेगरी स्टीफन चैपल, अंग्रेज़ी: Gregory Stephen Chappell; जन्म 7 अगस्त 1948) पूर्व क्रिकेटर है जिन्होंने 1975 से 1977 तक और फिर 1979 से 1984 में अपने सन्यास लेने तक ऑस्ट्रेलिया क्रिकेट टीम की कप्तानी की। वह अपनी पीढ़ी के सबसे महत्वपूर्ण ऑस्ट्रेलियाई बल्लेबाज थे। 1970 से लेकर 1984 तक चले अंतर्राष्ट्रीय क्रिकेट करियर में उन्होंने 87 टेस्ट में 24 शतक लगाकर 7,110 रन बनाए। उन्होंने 74 एक दिवसीय अंतर्राष्ट्रीय भी खेलें जिसमें उन्होंने 2,331 रन बनाए और 72 विकेट लिए।
ग्रेग टेस्ट क्रिकेट खेलने वाले तीन भाइयों में से दूसरे भाई थे। उनसे पहले बड़े भाई इयान चैपल और उनके बाद छोटे भाई ट्रेवर चैपल ने भी टेस्ट क्रिकेट में ऑस्ट्रेलिया का प्रतिनिधित्व किया। इयान और ग्रेग ने एक बार टेस्ट की दोनों पारियों में शतक लगाया था जिसमें ग्रेग का कुल योग 380 था। यह उस समय एक टेस्ट में बनाये गए सबसे ज्यादा रन थे। उनका आखिरी टेस्ट मैच ऑस्ट्रेलिया के अन्य बड़े खिलाड़ियों डेनिस लिली और रॉड मार्श का भी आखिरी था। उन्होंने अपने पहले और आखिरी दोनों टेस्ट मैचों में शतक लगाया था। ग्रेग चैपल 2005 से 2007 तक भारतीय क्रिकेट टीम के कोच रहे जिस दौरान उनका सौरव गांगुली के साथ मशहूर विवाद रहा।
शक्ति चट्टोपाध्याय

शक्ति चट्टोपाध्याय (जन्म २५ नवम्बर १९३४ - मृत्यु २३ मार्च १९९५) (শক্তি চট্টোপাধ্যায়) बांग्ला साहित्य के भुखी पीढी आन्दोलन के नेता माने जाते हैं, जो सन १९६१ में एक मेनिफेस्टो के जरिये कोलकाता को आश्चर्य चकित कर दिये थे। वह दक्षिण २४ परगणा के जयनगर-मजिलपुर गांव में एक गरीब परिबार में पैदा हुये। प्रेसिडेन्सि कालेज में बि॰ए॰ पढ्ते समय वह कविता लिखना शुरु किये एवम कालेज से गायब होकर चाइबासा अपने प्रिय मित्र समीर रायचौधुरी के घर जा कर बसे। चाइबासा में दो साल के जीवनकाल में उन्होने श्रेष्ठ कवितायें लिखे। उनको जीवनानंद दास के बाद के बांग्ला लिरिक कवियों में प्रधान माना गया है। अपने जीवनकाल में वह ३४ काव्यग्रन्थ प्रकाश किये। शान्तिनिकेतन में आधुनिकता पर पडाते समय १९९५ स्न मे उनका मृत्यु हुया। मरणोपरान्त उनके बहुत सारे अप्रकाशित कवितायों का संकलन उनके मित्र समीर सेनगुप्ता ने सम्पादित किये। सन १९८३ में जेते पारि किन्तु केनो जाबो काव्यग्रन्थ के लिये उनको साहित्य अकादमी पुरस्कार से सम्मानित किय गया था।
तुंगुरहुा ज्वालामुखी

यह इक्वाडोर कि राजधानी क्विटो से 130 किलोमीटर दूर 5,010 मीटर ऊंचा एक सक्रीय ज्वालामुखी है।
मालकुरवान

मालकुरवान, भारत की एक प्रमुख जनजाति हैं।
कुलटूरवावेन

इमारत

यह इमारत केंद्री ऊमेओ में स्टोरगातां और ऊमे नदी के बीच स्थित है। यह इमारत 2011-2014 के बीच शहिरी विकास परियोजना के तहत बनाई गई है।
कुलटूरवावेन की दो इमारतें हैं जो तीसरी मंजिल पर एक हो जातीं हैं।
इसका पूरा क्षेत्र 24,000 वर्ग मीटर है और इसके अंदरूनी डिज़ाइन को छोडके बाकि इमारत के खर्चे का अनुमान 70 करोड़ क्रोनोर लगाया गया है। इसके वास्तुकार वाईट आर्किटेक्चर और स्नोहैता हैं।
२७८४ ईसा पूर्व

२७८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मार मूसा

पुरातत्वीय महत्व

रॉयल ओन्टारियो संग्रहालय के पुरातत्वविद् रॉबर्ट मेसन द्वारा 2009 में मठ (चर्च) के पास एक प्राचीन इमारत, पत्थर की मंडलियां, रेखाएं और कब्रों को हाल ही में खोजा गया था। मेसन ने सुझाव दिया कि खंडहर 10,000 साल पहले हो सकते हैं और नवपाषाण काल ​ में इसका निर्माण किया गया था। सीरिया में गृहयुद्ध की वजह से हिंसा के खतरे को देखते हुए खुदाई और शोध,खोज इस समय में रुका हुआ है।.
फेरीहेगी हवाई अड्डा

यह एक प्रमुख हवाई अड्डा हैं |
मनोज टिबड़ेवाल आकाश

करियर

टिबड़ेवाल ने अपने राजनीतिक पत्रकारिता जीवन की शुरुआत इण्डिया टुडे से की। इसके बाद इन्होंने उत्तर प्रदेश के महराजगंज जिले में इंडियन एक्सप्रेस समूह के ब्यूरो चीफ के रुप में काम किया। प्रिंट मीडिया के बाद टिबड़ेवाल ने इलेक्ट्रानिक मीडिया की ओर रुख किया और जनवरी 2006 में डीडी न्यूज़, नई दिल्ली में टेलीविजन पत्रकार के रुप में जुड़ गये। इस दौरान टिबड़ेवाल ने भारत के राष्ट्रपति और प्रधानमंत्री के साथ उनके विशेष विमान में देश और विदेश की कई यात्राएं की।
राजनीतिक रिपोर्टिंग करने के अलावा, टिबड़ेवाल ने पांच साल तक दूरदर्शन समाचार पर लगातार एक साप्ताहिक साक्षात्कार आधारित टॉक शो- एक मुलाकात की मेजबानी की, जिसमें इन्होंने देश के कई केन्द्रीय मंत्रियों, मुख्यमंत्रियों, राज्यपालों, भारतीय संसद के सदस्यों, उद्योगपतियों, बॉलीवुड की हस्तियों, खेल सितारों, आईएएस टॉपर्स और सामाजिक कार्यकर्ताओं का साक्षात्कार किया।
इसके बाद मनोज ने खुद के मीडिया समूह डाइनामाइट न्यूज की शुरुआत करने के लिए दूरदर्शन न्यूज़ से इस्तीफा दे दिया। टिबड़ेवाल ने मीडिया समूह डाइनामाइट न्यूज़ 16 अक्टूबर 2015 को नई दिल्ली से लांच किया।
भारतीय राष्ट्रीय फुटबॉल टीम

इतिहास

भारतीय टीम ने 1930 में ही ऑस्ट्रेलिया, जापान, मलेशिया, इंडोनेशिया और थाईलैंड का दौरा शुरू कर दिया। जल्द ही कई भारतीय फुटबॉल क्लबों की सफलता के बाद, अखिल भारतीय फुटबॉल महासंघ (एआईएफएफ) 1937 में बनाई गई। 1948 का लन्दन ओलंपिक भारतीय टीम के लिए पहला बड़ा टुर्नामेन्ट था। वहाँ पर टीम को फ़्राँस से 2-1 से हार का सामना करना पड़ा।
भारतीय फुटबॉल टीम ने पहली और अंतिम बार 1950 में फीफा विश्व कप किया था परन्तु कुछ कारणों से वह इस प्रतियोगिता में हिस्सा न ले पाई।
1951 से 1962 के कालखंड को भारतीय फुटबॉल का स्वर्ण युग माना जाता है। सैय्यद अब्दुल रहीम के प्रशिक्षण में भारतीय टीम एशिया की सर्वश्रेष्ठ टीम बन गयी। भारतीय टीम ने 1951 के एशियाई खेलों में स्वर्ण जीता, जिसकी मेजबानी भारत ने ही की थी। 1954 के एशियाई खेलों, जो कि मनीला में हुए थे, में भारत ने ग्रुप चरण में दूसरा स्थान प्राप्त किया। 1956 के ओलम्पिक खेलों में भारत ने चौथा स्थान प्राप्त किया। यह भारतीय टीम की सबसे बड़ी उपलब्धि थी।
भारतीय टीम ने 1962 के एशियाई खेलों में दक्षिण कोरिया को 2-1 से हराकर स्वर्ण पदक जीता।    
1964 एशियाई कप में भारत उपविजेता रहा। यह टुर्नामेन्ट भारतीय टीम के लिए यादगार साबित हुआ।  
इसके बाद भारतीय टीम के प्रदर्शन में गिरावट शुरू हो गयी। बहुत से प्रतियोगिताओं में असफल रहने के बाद 1982 के एशियाई खेलों में क्वार्टर फाइनल तक पहुँची, जिसकी मेजबानी दिल्ली ने की थी। इसके बाद भारतीय टीम ने 20 वर्षों बाद 1984 एएफसी एशियाई कप के लिए क्वालीफाई किया। 
2003 के एफ्रो-एशियन खेलों, जिसकी मेजबानी हैदराबाद ने की थी, में भारतीय टीम ने शानदार प्रदर्शन करते हुए रजत पदक जीता। परिणामस्वरूप भारतीय टीम के तात्कालिक कोच स्टेफेन कोंसटेनटाइन एएफसी मैनेजेर ऑफ द मंथ चुने गए।
2006 में बॉब हॉटन भारतीय टीम के कोच चुने गए। उनके मार्गदर्शन में टीम ने 2007 नेहरु कप जीता। उसके अगले ही साल 2008 एएफसी चैलेंजर्स कप जीता जिसके फलस्वरूप 27 वर्षों बाद एशिया कप में क्वालीफाई किया। टीम ने 2009 में पुनः नेहरु कप जीता। 
2011 में भारत ने 2011 एएफसी एशियाई कप में भाग लिया। भारत इस प्रतियोगिता में सभी मैच हार गया परन्तु टीम ने विरोधियों के खिलाफ अच्छा प्रदर्शन किया।
2012 में भारतीय टीम ने पुनः नेहरु कप जीता। 2019 में भरत के लिए क्वालीफाई किया 2019 एएफसी एशियाई कप इस समय में उन्होंने पहला मैच थाईलैंड के बीच एक रोमांचक मैच से जीता।

गृह मैदान

भारतीय टीम का कोई स्थायी गृह मैदान नहीं है, क्योकि यहाँ (भारत) अधिकांश मैदान फीफा की नियमावली पर खरे नहीं उतरते। फीफा और एफसी से मान्यता प्राप्त मैदानों में अम्बेडकर स्टेडियम, जवाहरलाल नेहरू स्टेडियम, दिल्ली, चेन्नई का नेहरु स्टेडियम, पुणे का छत्रपति शिवाजी स्टेडियम, कोलकाता का साल्टलेक स्टेडियम तथा बंगलौर का बंगलौर फुटबॉल स्टेडियम शामिल है।
कानपुर के दर्शनीय स्थल

जाजमऊ

जाजमऊ को प्राचीन काल में सिद्धपुरी नाम से जाना जाता था। यह स्थान पौराणिक काल के राजा ययाति के अधीन था। वर्तमान में यहां सिद्धनाथ और सिद्ध देवी का मंदिर है। साथ ही जाजमऊ लोकप्रिय सूफी संत मखदूम शाह अलाउल हक के मकबरे के लिए भी प्रसिद्ध है। इस मकबरे को 1358 ई. में फिरोज शाह तुगलक ने बनवाया था। 1679 में कुलीच खान की द्वारा बनवाई गई मस्जिद भी यहां का मुख्य आकर्षण है। 1957 से 58 के बीच यहां खुदाई की गई थी जिसमें अनेक प्राचीन वस्तुएं प्राप्त हुई थी।

श्री राधाकृष्ण मंदिर

यह मंदिर जे. के. मंदिर के नाम से भी जाना जाता है। बेहद खूबसूरती से बना यह मंदिर जे. के. ट्रस्ट द्वारा बनवाया गया था। प्राचीन और आधुनिक शैली से निर्मित यह मंदिर कानपुर आने वाले देशी-विदेशी पर्यटकों के आकर्षण का केन्द्र रहता है। यह मंदिर मूल रूप से श्रीराधाकृष्ण को समर्पित है। इसके अलावा श्री लक्ष्मीनारायण, श्री अर्धनारीश्वर, नर्मदेश्वर और श्री हनुमान को भी यह मंदिर समर्पित है।

जैन ग्लास मंदिर

वर्तमान में यह मंदिर पर्यटकों के आकर्षण का केन्द्र बन गया है। यह खूबसूरत नक्कासीदार मंदिर कमला टॉवर के विपरीत महेश्वरी मोहाल में स्थित है। मंदिर में ताम्रचीनी और कांच की सुंदर सजावट की गई है।

कमला रिट्रीट

कमला रिट्रीट एग्रीकल्चर कॉलेज के पश्चिम में स्थित है। इस खूबसूरत संपदा पर सिंहानिया परिवार का अधिकार है। यहां एक स्वीमिंग पूल बना हुआ है, जहां कृत्रिम लहरें उत्पन्न की जाती है। यहां एक पार्क और नहर है। जहां चिड़ियाघर के समानांतर बोटिंग की सुविधा है। कमला रिट्रीट में एक संग्रहालय भी बना हुआ है जिसमें बहुत सी ऐतिहासिक और पुरातात्विक वस्तुओं का संग्रह देखा जा सकता है। यहां जाने के लिए डिप्टी जनरल मैनेजर की अनुमति लेना अनिवार्य है।

फूल बाग

फूल बाग को गणेश उद्यान के नाम से भी जाना जाता है। इस उद्यान के मध्य में गणेश शंकर विद्यार्थी का एक मैमोरियल बना हुआ है। प्रथम विश्वयुद्ध के बाद यहां ऑथरेपेडिक रिहेबिलिटेशन हॉस्पिटल बनाया गया था। यह पार्क शहर के बीचों बीच मॉल रोड पर बना है।

एलेन फोरस्ट जू

1971 में खुला यह चिड़ियाघर देश के सर्वोत्तम चिड़ियाघरों में एक है। कुछ समय पिकनिट के तौर पर बिताने और जीव-जंतुओं को देखने के लिए यह चिड़ियाघर एक बेहतरीन जगह है।

कानपुर मैमोरियल चर्च

1875 में बना यह चर्च लोम्बार्डिक गोथिक शैली में बना हुआ है। यह चर्च उन अंग्रेजों को समर्पित है जिनकी 1857 के विद्रोह में मृत्यु हो गई थी। ईस्ट बंगाल रेलवे के वास्तुकार वाल्टर ग्रेनविले ने इस चर्च का डिजाइन तैयार किया था।
ज्योति प्रकाश निराला

व्यक्तिगत जीवन

निराला का जन्म १५ नवंबर १९८६ को बिहार के रोहतास जिले के बादिलडिह गांव में तेजनारायण सिंह तथा मालती देवी के घर हुआ था। उनकी चार बहनें भी थी। २०१० में उनकी शादी औरंगाबाद की सुषमा नंद से हुई थी। वह अपनी पत्नी और पुत्री जिज्ञासा के साथ चण्डीगढ़ में रहते थे।

सैन्य जीवन

२००५ में ज्योति प्रकाश वायुसेना में भर्ती हुए थे। उनकी इकाई को १३ राष्ट्रीय राइफल्स के लिए नियुक्त किया गया था, और ऑपरेशन रक्षक के तहत वह जम्मू और कश्मीर में तैनात थे। १८ नवंबर २०१७ को सर्च ऑपरेशन के दौरान चंद्रगढ़ गांव में जवानों ने एक घर को घेर लिया। तभी उसमें छिपे आतंकियों ने फायरिंग शुरू कर दी थी। निराला के पास एक लाइट मशीनगन थी। एनकाउंटर के दौरान गोली लगने के बावजूद उन्होंने दो आतंकवादियों को मार गिराया था। इस एनकाउंटर में आतंकी संगठन लश्कर-ए-तैयबा के कुल ६ आतंकवादी मारे गए थे।

सम्मान

२६ जनवरी २०१६ को भारत के राष्ट्रपति राम नाथ कोविंद द्वारा उन्हें मरणोपरांत अशोक चक्र से सम्मानित किया गया। इसके अतिरिक्त उनके पैतृक गांव बदिलाडीह के समीप एक स्मृतिद्वार तथा गांव के प्राथमिक विद्यालय परिसर में उनकी आदमकद प्रतिमा भी लगाई गयी है।
क़िस्सा-ए-संजान

क़िस्सा-ए-संजान (फ़ारसी: قصه سنجان, गुजराती: કિસે સનજાન/કિસ્સા-એ-સંજાણ, अंग्रेज़ी: Qissa-i-Sanjan) भारत में पारसी शरणार्थियों के आरम्भिक काल का एक समकालीन ऐतिहासिक वर्णान है। इसकी घटनाएँ आज से हज़ार वर्ष से भी पहले गुज़री थी। क़िस्से का नाम गुजरात राज्य के वलसाड ज़िले के संजान शहर के नाम पर पड़ा था जो भारत में पारसियों के पहले आश्रयों में प्रमुख था। आधुनिक काल के कई पारसी इस काव्य को अपने पूर्वजों की गाथा मानते हैं।
क़िस्सा प्राचीन ख़ुरासान में शुरु होता है और यहाँ से प्रवसियों की गुजरात की यात्रा का बखान करता है। काव्य का पहला अध्याय सबसे लम्बा है और संजान में आतिश बेहराम (पारसी अग्निमंदिर) की स्थापना के साथ समाप्त होता है। बाद के अध्यायों में ईरान पर मुस्लिम आक्रमकों के शुरुआती हमलों को सफलतापूर्वक वापस धकेल देने और फिर बाद में रक्षा करने में असफलता और फिर भारत की ओर प्रवास का ब्योरा है। इस प्रस्थान से पहले ईरान के बूशहर में 15 वर्षों तक के ठहरने का भी उल्लेख है। अंत में ईरान से पवित्र अग्नि को संजान लाने और वहाँ स्थापित करने का वर्णन है। ब्योरे की समाप्ति पर बहमान काइकोबाद नामक पारसी पुजारी के हस्ताक्षर हैं।
अरिन्दम

अरिन्दम संस्कृत भाषा का एक नाम है। 'अरि' शब्द का अर्थ 'शत्रु' होता है और 'अरिन्दम' का अर्थ है 'शत्रुओं का दमन करने वाला'। यह नाम पूर्व भारत में लोकप्रीय है। बंगाली भाषा बोलने वाले इसका उच्चारण अक्सर 'अरीन्दोम' से मिलता जुलता करते हैं।
भाबर

भाबर निम्न हिमालय और शिवालिक की पहाड़ियों के दक्षिणी ओर बसा एक क्षेत्र है जहाँ पर जलोढ़ ग्रेड हिन्द-गंगा क्षेत्र के मैदानों में विलीन हो जाती है।

नामोत्पत्ति

भाबर नाम एक स्थानीय लम्बी घास यूलालिओप्सिस बिनाता (Eulaliopsis binata) से निकला, जिसका उपयोग कागज़ और रस्सी बनाने के लिए किया जाता है।

इतिहास

१९०१ में भाबर, नैनीताल जिले के चार भागों में से एक था, जिसमे ४ कस्बे और ५११ ग्राम समाहित थे; और जिसकी संयुक्त जनसंख्या ९३,४४५ थी (१९०१) और यह ३,३१२.६ वर्ग किमी में फैला हुआ था। भौगोलिक रूप से, यह वर्तमान प्रशासनिक उपभाग हल्द्वानी के बराबर है।
भाबर के भूवैज्ञानिक वैशिष्ट्य पूर्णतः भारत के उत्तराखण्ड राज्य के नैनीताल जिले में पड़ते हैं। भाबर के दक्षिण में जलोढ़ फैलाव पड़ता है, तराई।
२६२३ ईसा पूर्व

२६२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सर्वप्रतिकारक

कठकोयला चूर्ण २ भाग + टेनिक अम्ल १ भाग + मैग्निशियम आक्साइड १ भाग, इस चूर्ण की १५ ग्राम मात्रा को आधा ग्लास जल मे घोलकर प्रयुक्त करते है| यह अधिकतर विषो के लिये कारगर है|
अनामिका (1973 फ़िल्म)

संक्षेप

देवेंद्र दत्त (संजीव कुमार) नामक लेखक अपने चाचा (ए के हंगल) के साथ रहता है। एक रात जब वह अपने चाचा व सचिव हनुमान सिंह (असरानी) के साथ घर आते चलती कार से एक औरत (जया भादुरी) को गिरते देख उसे अपने घर लाता है। अगली सुबह वह अपने को देवेंद्र पत्नी कहती है। चाचा उसे अनामिका नाम दिए उसके ठीक होने तक घर में रखने की देवेंद्र को सलाह देते हैं। कुछ ही दिनों में देवेंद्र अनामिका से प्रेम करने लगता है। जब वह उसकी पहचान जानने की कोशिश करता है तो उसके कई रूप दिखते हैं, जैसे अर्चना नामक एक विवाहिता, कंचन नामक वेश्या इत्यादि| जैसे अचानक आई थी वैसे ही एक दिन अचानक वह घरसे निकल जाती है। कुछ दिन बाद एक पार्टी में उसकी अनामिका से मुलाक़ात होती है और वह देवेन्द्र को पहचानने से नकारती है। जैसे वह उसकी पहचान जानने का प्रयत्न करता है वैसे उसका रहस्य उलझता जाता है। आगे की कहानी में दिखाया गया है कैसे देवेन्द्र अनामिका का वास्तविकता पहचान पाता है।
१९६३ ईसा पूर्व

१९६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तुजिया लोग

तुजिया चीन के एक अल्पसंख्यक समुदाय का नाम है। चीन में इनकी आबादी लगभग ८० लाख की है और यह चीन का छठा सब से बड़ा अल्पसंख्यक गुट है। यह वूलिंग पर्वतों के वासी हैं, जो हूनान, हुबेई और गुइझोऊ प्रान्तों और चोंगकिंग ज़िले की सीमाओं पर विस्तृत हैं। इनकी अपनी एक तिब्बती और बर्मी से सम्बंधित तुजिया भाषा है जिसमें यह अपने समुदाय को 'बिज़िका' बुलाते हैं, जिसका अर्थ 'मूल निवासी' है। चीनी लोग इन्हें 'तुजिया' (चीनी: 土家族) बुलाते हैं जिसका मतलब 'स्थानीय लोग' (अंग्रेज़ी में 'लोकल') होता है।

समुदाय की जड़ें

इतिहासकारों का मानना है कि तुजिया लोग आज से लगभग १२०० वर्ष पहले चोंगकिंग क्षेत्र के इर्द-गिर्द बसने वाले 'बा लोगों' के वंशज हैं, जिनका इतिहास चीनी ऐतिहासिक वर्णनों में मिलता है। ६०० से ४०० ईसा पूर्व में इस इलाक़े में बा लोगों का अपना राज्य हुआ करता था लेकिन चीन के चिन राजवंश ने आक्रमण करके उनका राज तोड़ दिया और उन्हें अपने अधीन कर लिया।
रामन्देव

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
ता फ्राया राष्ट्रीय उद्यान

मौसम

मौसम आमतौर पर दक्षिण-पश्चिमी मानसून और पूर्वोत्तर मानसून से प्रभावित होता है। उद्यान में फरवरी से अप्रैल तक गर्मी; मई से अक्टूबर तक बारिश और नवंबर से जनवरी तक सर्दी की मौसम होती है। यहाँ की औसत तापमान 39.8° सेल्सियस और सबसे कम तापमान 14.3° सेल्सियस है। उद्यान में प्रति वर्ष लगभग 1,000-1,400 मिमी बारिश होती है।
पॅन्हा दि फ़्रांका, गोवा

जनसांख्यिकी

भारत की 2001 की जनगणना के अनुसार, पॅन्हा दि फ़्रांका की जनसंख्या 15,375 है। कुल जनसंख्या में पुरुष 53%, और महिलाएँ 47% हैं। यहाँ की औसत साक्षरता दर 81% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 83% और महिला साक्षरता दर 78% है। 10% लोग 0-6 वर्ष आयुवर्ग के हैं।
औटा गाँव, मोकामा (पटना)

भूगोल

औटा एक आदर्श गांव है। यह बोहोत समृद्ध और संपन्न गाँव है यहाँपर सभी चजो की सुविधा है।

यातायात

यहाँ पर यातायात की सुविधा बहुत अच्छी है। हमारा गाँव में रेल किभी सुविधा हा यहाँ तमाम तरह के वाहन हैं। इस गाँव में लोगों को कहीं भी जाने में किनाई नहीं होती है।इस गाँव में अधिक ता सड़कें गलियाँ पक्की है। जिस पर चलने में लोगों को दिक्कत नहीं होती है।
अन्तर्राष्ट्रीय दिव्यांग दिवस

अन्तर्राष्ट्रीय दिव्यांग दिवस अथवा अन्तर्राष्ट्रीय विकलांग दिवस प्रतिवर्ष 3 दिसंबर को मनाया जाता है। वर्ष 1976 में संयुक्त राष्ट्र आम सभा के द्वारा “विकलांगजनों के अंतरराष्ट्रीय वर्ष” के रूप में वर्ष 1981 को घोषित किया गया था।
श्रीधराचार्य

श्रीधराचार्य (जन्म : ७५० ई) प्राचीन भारत के एक महान गणितज्ञ थे। इन्होंने शून्य की व्याख्या की तथा द्विघात समीकरण को हल करने सम्बन्धी सूत्र का प्रतिपादन किया।
उनके बारे में हमारी जानकारी बहुत ही अल्प है। उनके समय और स्थान के बारे में निश्चित रूप से कुछ भी नहीं कहा जा सकता है। किन्तु ऐसा अनुमान है कि उनका जीवनकाल ८७० ई से ९३० ई के बीच था; वे वर्तमान हुगली जिले में उत्पन्न हुए थे; उनके पिताजी का नाम बलदेवाचार्य औरा माताजी का नाम अच्चोका था।
कादी

कादी: (अरबी: قاضي; कादी या काजी) शरिया अदालत का मजिस्ट्रेट या न्यायाधीश होता है, जो अत्याचार और अल्पसंख्यकों के मामलों मेंं मध्यस्थता, अभिभावक, और सार्वजनिक कार्यों की पर्यवेक्षण और लेखा परीक्षा जैसे असाधारण कार्यों का भी उपयोग करता है। "कादी" शब्द एक क्रिया से आता है जिसका अर्थ है "न्यायाधीश" या "निर्णय" करना।